OpenLLM-France/wikimedia huggingface dataset:
# Funny Farm (filma)

Funny Farm (euskaraz Baserri Dibertigarria), 1988ko George Roy Hill estatubatuar zinema zuzendariaren komedia film bat da. Jay Cronley. idazlearen 1985eko izenburu berdineko eleberrian oinarritua dago. Chevy Chase, Madolyn Smith, Joseph Maher, Jack Gilpin, Brad Sullivan eta MacIntyre Dixon aktoreek antzeztu zuten. Soinu banda Elmer Bernstein musikagileak konposatu zuen.

## Argumentua

Oharra: Atal honek istorio osoa edo amaiera argitzen du.
AEB, New York hiria. Andy Farmer (Chevy Chase) kirol kazetaria eta Elizabeth (Madolyn Smith) Manhattango beren bizimodu hiritarra laga eta Vermont estatuko landa eremuko Redbud herriko baserri batean bizitzen jartzea erabaki dute, bertan Farmerrek patxada ederrean eta lasaitasun osoz eleberri bikain bat idaztzi nahi baitu. Farmertarrak beren bizileku berrira ailegatzean, baserriko bizimodua uste zuten bezain idilikoa ez dela jabetuko dira.

## Aktoreak

* Chevy Chase: Andy Farmer
* Madolyn Smith: Elizabeth Farmer
* Kevin O'Morrison: Ledbetter sheriffa
* Mike Starr: Crocker
* Glenn Plummer: Mickey
* Joseph Maher: Michael Sinclair
* Bill Fagerbakke: Lon Criterion
* Nicholas Wyman: Dirk Criterion
* William Newman: Gus Lotterhand
* Kevin Conway: Crum Petree
* Brad Sullivan: Brock
* Jack Gilpin: Bud Culbertson

## Kanpo estekak

* IMDBko fitxa irakurgai (Ingelesez)
* Datuak: Q1474737
# Funkwhale

Funkwhale Interneteko streaming sistema bat da audio bildumak modu federatuan kudeatzeko. Streaming bidezko musika libreko zerbitzariak sortzeko euskarria eskaintzen du Funkwhale, auto-ostatua eta federatua den sistema bat sortzeko. Agate Berriot-ek 2015. urtean sortu zuen, Grooveshark auto-ostatatzeko alternatiba gisa.
Funkwhale audioak entzun eta partekatzeko sare libre eta deszentralizatua da. Fedibertsoaren parte da.
Erabiltzaile bakoitzak bere liburutegia du audioak gehitzeko eta, nahi izanez gero, instantzia bereko edo beste bateko beste erabiltzaile batzuekin partekatzeko.
2018az geroztik, Activity Pub protokoloa du oinarri proiektu honek, eta, horri esker, musika-liburutegiak truka daitezke erakundeen artean, sistema federatua da. Nahiz eta hasiera batean ez zegoen aurreikusita, —liburutegiak instantzia bateko administratzaileek kudeatzen zituzten hasiera batean—, baina orain kontu zehatz bati atxikitzen zaizkio. 2019an zerbitzuak ez du oraindik audio-fitxategiekin etiketak erabiltzeko aukerarik ematen, nahiz eta aurreikusita egon. Irakurketa publikoa ere ez da posible instantzia batean konturik sortu gabe.
Funkwhalek eskaintzen dituen aukeren artean, abesti gogokoenak markatzeko eta erreprodukzio-zerrenda pertsonalizatuak sortzeko aukera nabarmentzen da. Instantzia batean konektatuta zaudenean, instantzia federatu guztien pistak entzun ditzakezu instantziaren cache memorian dagoen biltegiratze-sistema baten bidez.
Zerbitzua bateragarria da APS Subsonic protokoloarekin. Protokolo hau onartzen duten aplikazioetako audioak entzuteko eta telefono adimendun batean, multimedia-zentro batean edo aplikazio bateragarri bat funtziona dezakeen beste edozein gailutan, linean edo lineatik kanpo, entzuteko aukera ematen du.
Funtzionamenduari dagokionez, Python eta Django programazio lengoaiak erabiltzen ditu. Interfaze lehenetsia Javascript eta Vue.js-ekin dago idatzita. Federazioak Activity Pub protokoloa du oinarri. Eta API REST batek musika-liburutegia eta erabiltzaile-kontuak kudeatzen ditu.

## Euskal Herrian

Baleafunk.eus izan da euskaraz iAmetza-koen eskutik sortu den lehen Funkwhale instantzia.

## Erreferentziak

* 1 2 «Baleafunk» Baleafunk - Funkwhale (Noiz kontsultatua: 2020-12-16).

## Ikus, gainera

* Fedibertso.

## Kanpo estekak

* Datuak: Q58070309
* Multimedia: Funkwhale / Q58070309
# Funny Games (1997ko filma)

Funny Games (euskaraz Joko Dibertigarriak), 1997ko Michael Haneke austriarrak zuzendutako thriller psikologiko film bat da. Susanne Lothar, Ulrich Mühe, Arno Frisch, Frank Giering eta Stefan Clapczynski aktoreek antzeztu zuten.
1997ko Cannesko Zinemaldian lehiatu zen. 1997ko izenburu berdineko estatubatuar berregokitzapena izan zuen.

## Argumentua

Oharra: Atal honek istorio osoa edo amaiera argitzen du.
Austria, Anna (Susanne Lothar), Georg (Ulrich Mühe) eta beren seme Georgie (Stefan Clapczynski) oporrak aintzira baten aldamenean dagoen beren etxera igarotzera joan dira. Fred (Christoph Bantzer) eta Eva (Monika Zallinger) bizilagunak haiek baina lehen iritsi dira. Bi bikoteak biharamunean golfean aritzeko hitzordua egingo dute. Bitartean, aita-semeak belaontzia prestatu eta Annak afaria prestatuko du. Bapatean, bizilagunen etxean ostatu hartu duen Peter (Frank Giering) itxura lasaieko mutil gaztea beren etxean aurkeztu eta Evari arrautza batzuk utzi diezaizkioken eskatuko dio, batere gabe gelditu baita. Ustekabean, Annaek bere buruari mutil gaztea beren etxera nola sartu ote den galdetuko dio, eta mutil gazteak Fredek erakutsitako etxeko oholesian dagoen zulo batetik sartu dela azalduko dio.

## Aktoreak

* Susanne Lothar: Anna
* Ulrich Mühe: Georg
* Stefan Clapczynski: Georg Jr. (Georgie)
* Arno Frisch: Paul
* Frank Giering: Peter
* Christoph Bantzer: Fred
* Monika Zallinger: Eva
* Doris Kunstmann: Gerda
* Wolfgang Glück: Robert

## Kanpo estekak

* IMDBko fitxa irakurgai (Ingelesez)
* Datuak: Q696928
# Funk (Nebraska)

Funk Nebraskako herri bat da. Phelps konderrian kokatua dago. 2010ean 194 biztanle zituen, 0,68 kilometro koadrotan banatuta.

## Ikus, gainera

* Phelps konderria

## Kanpo estekak

* Datuak: Q3287830
* Multimedia: Funk, Nebraska / Q3287830
# Funny People

Funny People 2009ko Judd Apatow estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
George Simmons komediako izarrak urtebete geratzen zaiola jakin berri du. Ondorioz, hainbat aldaketa egingo ditu bere bizitzan: lehen aldiz denbora luzean, bakarrizketak egiten dizuten klub bateko agertokira igoko da berriro.

## Aktoreak

* Adam Sandler: George Simmons
* Seth Rogen: Ira Wright
* Leslie Mann: Laura
* Eric Bana: Clarke
* Jason Schwartzman: Mark Taylor Jackson
* Jonah Hill: Leo Koenig
* Aubrey Plaza: Daisy Danby
* RZA: Chuck
* Maude Apatow: Mable
* Iris Apatow: Ingrid
* Aziz Ansari: Randy Springs
* Torsten Voges: Dr. Lars
* Allan Wasserman: Dr. Stevens
* Steve Bannos: Deli Manager
* Maggie Siff: Rachel

## Erreferentziak

* ↑ www.sansebastianfestival.com

## Kanpo estekak

* Datuak: Q1137899
# Funny River (Alaska)

Funny River Ameriketako Estatu Batuetako erroldak esleitutako leku bat da. Kenai Peninsula Boroughn dago, Alaska estatuan. 1.103 biztanle ditu, 75,022842 kilometro koadroko azaleran banatuta.

## Ikus, gainera

* Kenai Peninsula Borough

## Kanpo estekak

* Datuak: Q2055647
# Funkley (Minnesota)

Funkley Minnesotako hiri bat da. Beltrami konderrian kokatua dago. 2010ean 5 biztanle zituen, 1,55 kilometro koadrotan banatuta.

## Ikus, gainera

* Beltrami konderria

## Kanpo estekak

* Datuak: Q784521
# Funkstown (Maryland)

Funkstown Ameriketako Estatu Batuetako inkorporatutako herri bat da. Washington konderrian dago, Maryland estatuan. 852 biztanle ditu, 0,986782 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q754539
* Multimedia: Funkstown, Maryland / Q754539
# Garlstorf

Garlstorf Alemaniako udalerria da. Saxonia Beherea estatuan dago, [[Harburg barrutia|Harburg]] barrutian. 2014an 1.101 biztanle zituen 16,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q633784
* Multimedia: Garlstorf / Q633784
# Garm

Garm, Helaren Niflheimeko egoitzaren ateak zaintzen dituen munstrozko zakurra da. Hau, bularra odoletan duela agertzen da Odinen aurrean, hau, bere seme Baldurren etorkizuna jakiteko Valarengana heltzen saiatzen denean.
Garm, greziar mitologiako Zerberoren baliokide eskandinaviartzat ikus daiteke, bere hiru buruengatik eta behe munduko sarrera zaintzen duelako.

## Kanpo estekak

* Datuak: Q213932
* Multimedia: Garmr / Q213932
# Garlopa

Garlopa, marrusketa, arrabota edo kurbia zura landu eta leuntzeko tresna da, zurgintzan ohikoa. Lanabes honek barneko zuloan zeharka burdinazko edo altzairuzko xafla ahodun bat dauka, zurezko prisma batez osatua, zura marruskatzeko eta leuntzeko erabiltzen dena metal zati hori delarik. Bi eskuekin eustekoa izan ohi da, baina txikia denean, esku bakarrarekin erabiltzeko modukoa, marrusketa terminoa ere erabiltzen da, egiten duen lanari marruskatzea ere esan ohi baitzaio.
Garlopa elektrikoak ere badaude 20. mendetik.

## Erabilera

Garloparen xafla edo hortza doitu egin daiteke, marruskatu behar den material eta ebaketa motarako. Garlopari heltzeko modu egokia orpoa eskuineko eskuarekin eta punta ezkerrarekin hartzea da. Horrela, ezkerreko eskuak gidatu egiten du eta eskuinekoak bultza. Zuraren arbastaketa uniformea izan dadin, piezak zoruarekiko paralelo egon behar du, baita lan egiten duenaren gorputzarekiko paralelo ere, piezarekiko paralelo. Lanabes hau erabiltzen denean sortzen den arazoetako bat tresna oszilatzea da. Hori gerta ez dadin, presio handiagoa egin behar da lana hasi aurreko aldean eta, ondoren, atzeko aldean.
Garlopa batek zuraren gaineko pasaldi bakoitzean marruskatzen duenari entrama esaten zaio. Hedaduraz, entrama onekoa esaten zaio euskaraz apetitu ona duen pertsonari, takada batean asko jaten baitu.

## Erreferentziak

* ↑ «OEH - Bilaketa - Arrabota» www.euskaltzaindia.eus (Noiz kontsultatua: 2022-12-13).
* 1 2 «Zurgintza Hiztegia - Garlopa» zurgintza.jakinbai.eus (Noiz kontsultatua: 2022-12-13).
* 1 2 «Entrama -» Zarauzkohitza.eus (Noiz kontsultatua: 2022-12-13).
* ↑ «ZT Hiztegi Berria - Garlopa» zthiztegia.elhuyar.eus (Noiz kontsultatua: 2022-12-13).
* ↑ «Labayru Hiztegia - Marrusketa» Labayru Hiztegia (Noiz kontsultatua: 2022-12-13).
* ↑ Zurezko eskuzko eskuilaren erabilerak | Consumer. 2007-11-07 (Noiz kontsultatua: 2022-12-13).

## Kanpo estekak

* Datuak: Q204260
* Multimedia: Planes (tools) / Q204260
# Garlède-Mondebat

Garlède-Mondebat (okzitanieraz Garraleda-Montdevath) Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q658191
* Multimedia: Garlède-Mondebat / Q658191
# Garlitos

Garlitos Badajozko udalerria da, La Siberia eskualdean dagoena.
2009ko urtarrilaren 1eko erroldaren arabera 681 biztanle zituen.

## Ikus, gainera

* Badajozko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1446316
* Multimedia: Garlitos / Q1446316
# Garlogie

Garlogie, Eskoziako gaeleraz: Geàrr Lagaidh, Eskoziako etxalde bat da, Aberdeenshire eremu administratiboan.

## Kanpo estekak

* Datuak: Q5523488
* Multimedia: Garlogie / Q5523488
# Garmendia Otaola

Antonio Garmendia Otaola (Beasain, Gipuzkoa, 1905eko maiatzaren 4a – Deustu, 1971ko urtarrilaren 25a) jesuita izan zen.
Beasainen jaio zen, gaur egun Nafarroa etorbideko 13. zenbakia duen etxean. 1971ko urtarrilaren 25ean hil zen, 65 urte zituela, Jesuiten Deustuko egoitzan. Irakasle eta zine kritikaria ere izan zen, bai eta hainbat kultura elkartetako kide ere.

## Ikasketak

Lehen ikasketak herrian egin zituen. Ondoren Jesusen Lagundian sartu zen. Jadanik jesulaguna zela, Filosofiako doktoretza egin zuen Erromako Unibertsitate Gregoriarrean, eta Pedagogia eta Psikologiakoak, berriz, Tolosako Unibertsitatean eta Lovainako Unibertsitatean. Areagoko ikasketak ere egin zituen, Europako hainbat unibertsitate eta goi-mailako ikastetxetan.

## Irakaskuntza

Irakasle izan zen Colombiako Paston, eta Ekuadorko Riobamban eta Quiton.
Pedagogiako katedra izan zuen Gijongo Lan Unibertsitatean, Santanderko Nazioarteko Unibertsitatean eta Salamancako Pontifize Unibertsitatean.
Psikologo gisa, Garmendia Otaolak Norabide eta Aukeraketa profesionalerako hainbat laborategi-bulego sortu zuen Malagan, Sevillan, Bilbon, Gasteizen, eta abar.

## Idazlanak

Zinemari eta beste gai batzuei buruzko hainbat liburu idatzi zituen.
Haren libururik nabarmenena da Beasain, patria de San Martín de Loinaz. Biografía de un Pueblo y un Santo. 1962an Japoniako 26 martirien santu aitortzearen lehendabiziko mendeurrena zela-eta argitaratu zen Loinazko San Martinen biografia hori.
* Datuak: Q12258216
# Giovanni Sartori

Giovanni Sartori (Florentzia, 1924ko maiatzaren 13a - Erroma, 2017ko apirilaren 4a) italiar politologoa izan zen, politika konparatzailean aditua.

## Lan hautatuak

* Democrazia e Definizioni (1957)
* Stato e Politica nel Pensiero di Benedetto Croce (1966)
* Political Development and Political Engineering (1968)
* La Politica: Logica e Metodo in Scienze Sociali (1979)
* Teoria dei Partiti e Caso Italiano (1982)
* Democrazia: cosa è' (1993)
* La Democracia Después del Comunismo (1993)
* Ingegneria Costituzionale Comparata (1994)
* Homo Videns: Televisione e Post-Pensiero (1997)
* Pluralismo, multiculturalismo e estranei: saggio sulla società multietnica (2000)
* La Terra Scoppia: Sovrapopolazione e Sviluppo (2005)
* Mala Tempora (2004)
* La democrazia in trenta lezioni (2008)
* Datuak: Q358529
* Multimedia: Giovanni Sartori / Q358529
# Giovanni da Pian del Carpini

Giovanni da Pian del Carpini (Pian del Carpini, Umbria, Italia, 1182 – Antivari, 1252ko abuztuaren 1a) frantziskotar apaiza izan zen, San Frantzisko Asiskoaren dizipulua. Germaniako eta Espainiako nagusi, eta Antivariko artzapezpiku izan zen.
Mongolek Europari egindako eraso handiaren ondoren (Liegnitzeko gudua, 1241eko apirilaren 9a), Inozentzio IV.a aita santuak mongolen khanarengana bidali zuen, ordezkari gisa, ahal izanez gero bakea lortzera, eta bide batez haien indarra, jokaera, eta bestelako informazioa biltzera. 1245eko Pazko egunean irtenik, Batu Khanengana, Mongolen Inperioko mendebaldeko buruzagiarengana, iritsi zen, Volga ibaiaren ondoan. Hark Karakoruma, mongoliarren inperioko hiriburura, bidali zuen. Asia erdialde osoa igarota, Güyük Khanen, Ögodei Khanen ondorengoaren koroatzera iritsi zen. Pian del Carpinik ez zuen lortu khanaren asmoak aldatzerik. Bi urteko bidaia eginik, Asiari buruzko garrantzi handiko lan bat idatzi zuen, bidaia hartan oinarrituta: Historia Mongalorum quos nos tartaros apellamus (Guk tartaro deitzen ditugun mongolen historia). Mongolen bizimoduaren, ohituren eta historiaren berri emateaz gainera, Asiako beste hainbat herriren deskribapena ere egin zuen, Erdi Aroan kristauen aldetik egin zen zehatzena. Geografiari dagokionez zenbait akats zituen, baina zenbait urte geroago, Gilermo Rubrouckekoak zuzendu zituen. Pian del Carpiniren liburuak, edo haren laburpen batek, eragin handia izan zuen Europan, Errenazimentura arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315149
* Multimedia: Giovanni da Pian del Carpine / Q315149
# Giovanni Schiaparelli

Giovanni Virginio Schiaparelli (Savigliano, Piemonte, 1835ko martxoaren 14a - Milan, 1910ko uztailaren 4a) italiar astronomo bat izan zen. Milango Brera Behatokiko zuzendaria zen, eta 1861. urtean Hesperia planeta txikia aurkitu zuen. Marteko planetari buruzko ikerketa sakonak bideratu zituen, eta bertan ubideak aurkitu uste izan zituen. 1886. urtean meteorito batzuk kometen hondarrak direla frogatu zuen.
2016ko urrian Marteren aurka talka egin zuen Schiaparelli EDM moduloak bere omenezko izena zeraman.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q14281
* Multimedia: Giovanni Schiaparelli / Q14281
# Giovanni Segantini

Giovanni Segantini (Arco, Trentino, 1858ko urtarrilaren 15a - Pontresina, Suitza, 1899ko irailaren 28) italiar margolaria izan zen.

## Bizitza

Artzain jaio eta hazi zen Alpe mendietan, eta txikitatik maisutasun handia erakutsi zuen marrazki eta margolanetarako. Hartaz ohartuta, Milango Arte Akademiara bidali zuten sorterriko agintariek. Izadia izan zuen gai nagusia; Alpe mendien inguruan bizi izan zen beti (Italia aldeko Brianzan, 1882-1886; Suitzako Engadinan, 1886tik aurrera), eta izadiari loturiko panteismo-mota bat landu zuen bere bizitzan. Puntillismoaren antzeko teknika berezi bat (kolore argiko pintzelkada laburrak) erabili zuen Alpe aldeko ikuspegiak lantzerakoan. Literatura sinbolistari atxikiriko elementuak ere (mitologia-gaiak) margotu zituen, baina hondoan Alpeetako ikuspegiak zituztela.
Haren lanetako batzuk: Ave Maria a trasbordo (1886), Mezzogiorno sulle Alpi (1891), La raccolta del fieno (1889-1898).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q379300
* Multimedia: Giovanni Segantini / Q379300
# Giovanni Valetti

Giovanni Valetti (Vinovo, Turingo probintzia, 1913ko irailak 22-Avigliana, 1998ko maiatzak 28) txirrindulari italiar bat izan zen, profesionala 1930eko hamarkadan.

## Biografia

Bi aldiz irabazi zuen Italiako Giroa, biak jarraian, 1938 eta 1939an. Aurretik, 2. izan zen 1937ko edizioan eta 5. 1936koan. Bigarren Mundu Gerraren hasierak bere kirol karrera amaiarazi zuen.

## Palmaresa

1933
* Lazioko Giroa eta etapa bat
* 5. Piemonteko Giroan
1936
* Frejuseko Sari Nagusia
* 5. Italiako Giroan
1937
* 2. Italiako Giroan eta etapa 1
* 3. Toscanako Giroan
1938
* Suitzako Itzulia eta 2 etapa.
* Italiako Giroa gehi mendiko sailkapena eta 3 etapa
* 5. Nazioen Sari Nagusian
1939
* Italiako Giroa eta 4 etapa
1940
* 10. Lombardiako Giroan
1941
* 8. Toscanako Giroan

## Sailkapen orokorra Itzuli Handietan

| Itzuli Handia | 1936 | 1937 | 1938 | 1939 | 1940 |
| Italiako Giroa | 5. | 2. | 1. | 1. | 17. |

## Kanpo estekak

Giovanni Valetti - ProCyclingStats
* Datuak: Q722278
* Multimedia: Giovanni Valetti / Q722278
# Giovanni Trapattoni

Giovanni Trapattoni (Cusano Milanino, 1939ko martxoaren 17a) italiar futbolari eta entrenatzaile ohia da.
1959tik 1971ra AC Milanen jokatu zuen eta hurrengo urtean Varesen erretiratu zen. Italiako futbol selekzio nazionalarekin 17 partida jokatu zituen eta 1962ko Munduko Futbol Txapelketan parte hartu zuen Txilen.
Milan, Juventus FC, Inter Milano, Bayern Munich, Cagliari Calcio, ACF Fiorentina, SL Benfica, VfB Stuttgart eta FC Red Bull Salzburg taldeetako eta Italia, Irlanda eta Vatikanoko selekzio nazionaletako entrenatzailea izan zen.

## Palmaresa
### Futbolaria
#### Taldea

AC Milan
* Italiako futbol liga: 1961–62, 1967–68
* Italiako futbol kopa: 1966–67
* Europako Kopa: 1962–63, 1968–69
* Europako Futbol Errekopa: 1967–68

### Entrenatzailea
#### Taldea

Juventus
* Italiako futbol liga: 1976–77, 1977–78, 1980–81, 1981–82, 1983–84, 1985–86
* Italiako futbol kopa: 1978–79, 1982–83
* Europako Kopa: 1984–85
* Europako Futbol Errekopa: 1983-1984
* UEFAko Kopa: 1976–77, 1992–93
* Europako Superkopa: 1984
* FIFAren Kluben arteko Munduko Kopa: 1985
Inter
* Italiako futbol liga: 1988–89
* Italiako Superkopa: 1989
* UEFAko Kopa: 1990–91
Bayern Munich
* Bundesliga: 1996–97
* Alemaniako futbol kopa: 1997–98
* Amemaniako ligako kopa: 1997
Benfica
* Portugalgo futbol liga: 2004–05
Red Bull Salzburg
* Austriako futbol liga: 2006–07

#### Selekzioa

Irlanda
* Nazioen kopa: 2011
* Datuak: Q44420
* Multimedia: Giovanni Trapattoni / Q44420
# Giovanni Spadolini

Giovanni Spadolini (Florentzia, 1925eko ekainaren 21a - Erroma, 1994ko abuztuaren 4a) Italiako 44. lehen ministroa izan zen. Egunkari editore, kazetari eta historialaria ere izan zen. Gaztetan faxismoa eta antisemitismoa babestu zituen eta gerraostean bere ideiak aldatu zituen. Italiako Alderdi Errepublikarraren idazkari nagusia izan zen. Senataria (1972-1991), kultura ministroa (1974-1976) eta instrukzio publikoko ministroa (1979) izan zen. Lehen ministroa izan zen 1981etik 1982ra; 1945etik lehen aldiz, lehen ministroa ez zen Kristau-demokraziaren kide. Geroago, defentsa ministro (1983-1987) izan zen Bettino Craxiren gobernuan. 1987 eta 1994 bitartean Senatuko lehendakaria izan zen. Gisa honetan, Italiako jarduneko presidentea izan zen, Francesco Cossigaren dimisiotik Oscar Luigi Scalfaroren hautaketara arte.

## Kanpo estekak

* Datuak: Q332709
* Multimedia: Giovanni Spadolini / Q332709
# Giovanni d'Alemagna

Giovanni d 'Alemagna (Venezian, 1441n dokumentatuta-Padua, 1450ean) Italian XV. mendearen erdialdean aktibo zen jatorri alemaneko margolari izan zen. Hari buruzko informazio gutxi ezagutzen da.

## Biografia

Giovanniren bizitzari buruzko datu gutxi daude. Antonio Vivarinirekin, bere koinatuarekin, elkartze artistiko bat ezarri zuen, eta harekin batera jarduera nabarmeneko tailer baten buru jarri zen gutxienez hamar urtez. Elkarrekin hainbat erlijio-enkargu egin zituzten Venezia eta Paduako eskualdean. Elkarte hau bat-batean eten zen Giovanniren heriotzaren ondorioz (1450), Paduako Obetari kaperaren dekorazioa enkargatu eta gutxira. Tailerreko postua Bartolomeo Vivarinik hartu zuen, Antonioren anaia gaztea.
Oso zaila da Giovanniren estiloa bereiztea Vivarinirekin batera egin zituen lanetan. Hasiera batean, badirudi bere estiloa apaingarriagoa zela, Antoniorenak ñabardura naturalistagoa zuen bitartean.

## Erreferentziak

* ↑ The Grove Dictionary of Art, MacMillan Publishers (2000).

## Kanpo estekak

* (Gaztelaniaz):Giovanni d'Alemagnaren biografia.
* Datuak: Q684959
* Multimedia: Giovanni d'Alemagna / Q684959
# Gasteizko elizbarrutia

Gasteizko elizbarrutia (latinez eta ofizialki: Dioecesis Victoriensis) Eliza Katoliko Erromatarraren Euskal Herriko elizbarrutietako bat da, Araba osoa (Trebiñu eta Urduña barne direla) hartzen duena. Apezpikuaren egoitza Gasteizen dago. Egun apezpikua Juan Carlos Elizalde Espinal da. Gasteizko elizbarrutia Burgosko artxibarrutiko eliz probintziaren parte da.

## Historia

Gasteizko elizbarrutia Pio IX.ak sortu zuen 1861eko irailaren 8an, In Celsisima buldaren bitartez, Calahorra eta La Calzadako, Burgosko eta Iruñeko eta Tuterako elizbarruti eta artxidiozesietatik bereizia.
Hasieran menpean zituen Bizkaiko eta Gipuzkoako parrokiak banatu ziren, 1949ko azaroaren 2ko Pio XII.aren Quo Commodius buldari esker, eta Bilboko eta Donostiako elizbarrutiak sortu zituzten.

## Eliza nagusiak

* Katedralak:
** Gasteizko Andre Maria (katedral zaharra)
** Gasteizko Katedral berria
* Basilika txikiagoak:
** Armentiako basilika

## Apezpikuen zerrenda

* Juan Carlos Elizalde Espinal apezpikua (2016.03.12 - gaur egun)
* Miguel Jose Asurmendi Aramendia apezpikua (1995.09.08 - 2016.03.12)
* Jose Maria Larrauri Lafuente apezpikua (1979.02.16 – 1995.09.08)
* Francisco Peralta Ballabriga apezpikua (1955.01.10 – 1978.07.10)
* Jose Maria Bueno Monreal kardinala (1950.05.13 – 1954.10.27)
* Carmelo Ballester Nieto artzapezpikua (1943.06.10 – 1948.10.09)
* Francisco Javier Lauzurika Torralba artzapezpikua (1937 - 1943)
* Mateo Mujika Urrestarazu apezpikua (1928.03.10 – 1937.10.12)
* Zacarías Martínez Núñez artzapezpikua (1922.12.14 – 1927.12.02)
* Leopoldo Eijo Garay aitalehena (1917.03.22 – 1922.12.14)
* Prudencio Melo Alcalde artzapezpikua (1913.07.18 – 1916.12.04)
* Jose Cadena Eleta artzapezpikua (1904.11.14 – 1913.07.18)
* Ramon Fernandez Pierola Lopez de Luzuriaga apezpikua (1889.12.30 – 1904.01.25)
* Mariano Miguel Gomez-Alguacil Fernández artzapezpikua (1880.12.16 – 1889.12.30)
* Sebastian Herrero Espinosa de los Monteros kardinala (1876.12.18 – 1880.06)
* Diego Mariano Alguacil Rodriguez apezpikua (1861.12.23 – 1876.12.18)

## Erreferentziak

* ↑ Diocese of Vitoria, catholic-hierarchy.org

## Kanpo estekak

* (Gaztelaniaz) Elizbarrutiaren webgunea
* (Ingelesez) Catholic Hierarchy
* Datuak: Q877947
* Multimedia: Roman Catholic Diocese of Vitoria / Q877947